Document ID: /roh_data/filtered/fineweb-2-filterrobots_roh.jsonl.gz/72783

Ils iniziants per ina baselgia d'autostrada ad Andeer sa mettan a la tschertga da radund 6,8 milliuns francs. Cun quests custs per bajegiar e far accessibla la baselgia d'autostrada saja da quintar sin basa dal studi preliminar. Quai scriva la cuminanza d'interess baselgia d'autostrada Andeer, Val Schons.
2 onns per rimnar tuts daners
Almain dus onns quintan ins per ramassar ils daners necessaris. Enfin la fin dal 2023 duai la planisaziun en detagl esser pronta. Avant che far la dumonda da bajegiar sto la radunanza communala d'Andeer lura anc decider davart ina midada da zona.
Pajà per la planisaziun da la baselgia han il chantun Grischun, differentas baselgias chantunalas, persunas privatas ed ina fundaziun. Il biro d'architectura Herzog & de Meuron han l'incumbensa da planisar la baselgia.